CELEX: E2008P0001
Language: sl
Date: 2008-01-16 00:00:00
Title: Zahteva za svetovalno mnenje Sodišča Efte s strani Oslo tingrett v zadevi Therese Slinning proti norveški državi, ki jo zastopa komisija za oprostitve in pritožbe v zvezi z zdravljenji v tujini (Zadeva E-1/08)

8.5.2008   
            
            
               SL
            
            
               Uradni list Evropske unije
            
            
               C 113/16
            
         Zahteva za svetovalno mnenje Sodišča Efte s strani Oslo tingrett v zadevi Therese Slinning proti norveški državi, ki jo zastopa komisija za oprostitve in pritožbe v zvezi z zdravljenji v tujini
   (Zadeva E-1/08)
   (2008/C 113/13)
   Na Sodišče Efte je bila z dopisom z dne 16. januarja 2008, ki ga je poslalo okrožno sodišče Oslo (Oslo tingrett) ter ga je tajništvo sodišča prejelo 21. januarja 2008, vložena zahteva za svetovalno mnenje v zadevi Therese Slinning proti Norveški, ki jo zastopa komisija za oprostitve in pritožbe, glede naslednjih vprašanj:
   
               1.
            
            
               Ali je s členoma 36 in 37 Sporazuma EGP ter člena 22 Uredbe Sveta (EGS) št. 1408/71 združljivo, da se zavrne kritje stroškov zdravljenja v tujini, ki ga je treba v skladu z mednarodnimi zdravstvenimi pravili obravnavati kot eksperimentalno ali testno zdravljenje, kadar pacient v državi prebivališča ni upravičen do takega zdravljenja?
            
         
               2.
            
            
               Ali je za odgovor na prvo vprašanje pomembno vedeti, če je treba zadevno metodo zdravljenja obravnavati, kot da se je začela izvajati v državi prebivališča pacienta, oziroma če namerava država prebivališča to metodo izvajati v prihodnosti?
            
         
               3.
            
            
               Ali je s členoma 36 in 37 Sporazuma EGP združljivo, da se zavrne kritje stroškov bolnišničnega zdravljenja v tujini, če ima lahko pacient v državi prebivališča v roku, ki je sprejemljiv z zdravniškega vidika, na voljo ustrezno zdravljenje, ocenjeno v skladu s priznanimi mednarodnimi metodami?
               Ali je za odgovor na zgornje vprašanje pomembno vedeti, če:
               
                           (a)
                        
                        
                           se lahko kritje takih stroškov zavrne, čeprav se zdravljenje v tujini obravnava kot morda naprednejše od zdravljenja v državi prebivališča pacienta?
                        
                     
                           (b)
                        
                        
                           se pacientu, potem ko se je odločil za zdravljenje v tujini, ne pa za ustrezno zdravljenje v državi prebivališča, stroški zdravljenja v tujini ne povrnejo v isti višini kot za predlagano zdravljenje v državi prebivališča?
                        
                     
         
               4.
            
            
               Ali je za odgovor na zgornja vprašanja pomembno vedeti, če:
               
                           (a)
                        
                        
                           pacient za zadevno zdravljenje v državi prebivališča dejansko ni dobil ponudbe, ki bi se lahko obravnavala kot ustrezna?
                        
                     
                           (b)
                        
                        
                           se je po zdravljenju v tujini zdravstveno stanje pacienta dejansko izboljšalo?